

ΕΛΛΗΝΙΚΗ ΔΗΜΟΚΡΑΤΙΑ Σέρρες 1 Ιουνίου 2023

ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ   
ΓΕΝΙΚΗ ΔΙΕΥΘΥΝΣΗ ΑΓΡΟΤΙΚΗΣ

ΟΙΚΟΝΟΜΙΑΣ & ΚΤΗΝΙΑΤΡΙΚΗΣ

ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ

ΚΑΙ ΚΤΗΝΙΑΤΡΙΚΗΣ Π. Ε. ΣΕΡΡΩΝ

ΤΜΗΜΑ : ΦΥΤΙΚΗΣ & ΖΩΙΚΗΣ ΠΑΡΑΓΩΓΗΣ

Ταχ. Δ/νση : Τέρμα Ομονοίας, Σέρρες

email: [ramnali@serres.pkm.gov.gr](mailto:ramnali@serres.pkm.gov.gr)

# **ΔΕΛΤΙΟ ΤΥΠΟΥ**

**«Υποβολή αιτήσεων στα πλαίσια υλοποίησης των μελισσοκομικών δράσεων για την αντικατάσταση κυψελών και τις μετακινήσεις των μελισσοσμηνών για το έτος 2023»**

Η Διεύθυνση Αγροτικής Οικονομίας και Κτηνιατρικής Σερρών ενημερώνει τους μελισσοκόμους, ότι οι αιτήσεις για τις δράσεις «Εξοπλισμός για τη διευκόλυνση των μετακινήσεων» (αγορά κυψελών και κινητών βάσεων) και «Οικονομική στήριξη της νομαδικής μελισσοκομίας» (μετακινήσεις μελισσοσμηνών) θα γίνονται μέχρι **30/06/2023** και μέσω της ψηφιακής εφαρμογής του GOV.gr. Οι μελισσοκόμοι μπορούν να υποβάλουν την ψηφιακή αίτηση και τα απαραίτητα παραστατικά και δικαιολογητικά μόνοι τους ή μέσω του Κέντρου Μελισσοκομίας.

***Στην περίπτωση που οι μελισσοκόμοι απευθυνθούν στο Κέντρο Μελισσοκομίας, θα πρέπει να στείλουν τα απαραίτητα παραστατικά και δικαιολογητικά στο email kmkmakedonias@gmail.com, γράφοντας στο θέμα ονοματεπώνυμο και ΑΦΜ. Επίσης να αναγράφουν και τηλέφωνο επικοινωνίας.***

**Για την αντικατάσταση κυψελών και κινητών βάσεων απαιτούνται:**

Τιμολόγια αγοράς κυψελών και κινητών βάσεων με εξοφλητική απόδειξη και αποδεικτικό ηλεκτρονικής πληρωμής (για ποσά άνω των 500€)

(ημερομηνία αγοράς κυψελών και κινητών βάσεων από 1/1/2023 έως 30/6/23)

**Προσοχή:** Πάνω στα τιμολόγια θα πρέπει να αναγράφεται *«Χρηματοδοτούμενο στο πλαίσιο του Καν (ΕΕ) 2021/2115/Έτος ενίσχυσης 2023»*

**Για τις μετακινήσεις μελισσοσμηνών** **απαιτούνται:**

1. Εκκαθαριστικό (το πιο πρόσφατο), με ακαθάριστο αγροτικό οικογενειακό εισόδημα άνω των 5.000€
2. Βεβαίωση επαγγελματία αγρότη
3. Άδεια κυκλοφορίας μελισσοκομικού φορτηγού (αν υπάρχει)
4. Έγγραφο από το οποίο προκύπτει ο ΚΑΔ (Κωδικός Αριθμός Δραστηριότητας)
5. Αποδεικτικό συνταξιοδότησης ΟΓΑ (μόνο για συνταξιούχους του ΟΓΑ)
6. Δελτία Αποστολής ή Φορτωτικές: επιλέξιμες μετακινήσεις από 1/1/2023 ως 30/6/2023

**Προσοχή:** Πάνω στα Δελτία Αποστολής ή στις φορτωτικές θα πρέπει να αναγράφεται «Χρηματοδοτούμενο στο πλαίσιο του Καν (ΕΕ) 2021/2115/Έτος ενίσχυσης 2023»

Δικαιούχοι της συγκεκριμένης δράσης είναι μελισσοκόμοι, οι οποίοι:

1. είναι κάτοχοι άνω των 110 μελισσοσμηνών
2. δηλώνουν ακαθάριστο αγροτικό οικογενειακό εισόδημα άνω των 5.000€ και
3. είναι επαγγελματίες αγρότες

*Για περισσότερες πληροφορίες οι ενδιαφερόμενοι μπορούν να απευθύνονται στο Κέντρο Μελισσοκομίας Κεντρικής Μακεδονίας στα τηλέφωνο 2310 471544, 471613, επιλογή 3(γεωπόνοι Βαρτάνη Σοφία και Πουτούρης Δρακόντης) και στη Διεύθυνση Αγροτικής Οικονομίας και Κτηνιατρικής Σερρών, στα τηλέφωνα* ***23213-55217*** *και* ***23213-55203*** *(γεωπόνος Ράμναλη Παρασκευή).*

O Διευθυντής της Διεύθυνσης Αγροτικής Οικονομίας και Κτηνιατρικής

Λεωνίδας Β. Βαρούδης